text: Danmarks bedste flipper bliver kåret
  02 maj 2015 kl. 11.17
  Selvom computer og Ipad for længst har fået overtaget, så er der stadig nogen, der foretrækker de gode gamle flipper maskiner.
  34 af de allerbedste flippermaskine spillere er lørdag samlet i Kolding for at dyste om DM titlen.
  Flippermaskinerne var tidligere fast inventar i samtlige danske grill barer, men i dag skal man lede rigtig længe efter dem i en burgerbar.
  I dag bliver sporten dyrket af entusiaster, der fortsat sværger til spillet og de farvestrålende maskiner, der har spændende navne som f. eks. Twilight Zone eller Fun House.
  Ligesom det er sket med de gode gamle vinylplader, så er flipper maskinerne igen på vej frem. Der kommer flere og flere spillere og der bliver dannet flere klubber, hvor der bliver spillet med den lille metalkugle.
  Ved dagens DM deltager 34 spillere her iblandt 3 kvinder.
  